eTwinning

projekt „Od srca srcu“

Projekt je nastao na eTwinning radionici 15. listopada Zadru.Radionicu je vodila eTwinning ambasadorica Adrijana Višnjić Jevtić. Zadatak je bio osmisliti projekt. U mojoj grupi su bile kolegice: Anita Žepina-OŠ Benkovac, Jelena Leskur- Dječji vrtić Kaštela i Zorica Kujundžić-Obrtničko-industrijska škola u Imotskom. Gđa. Zorica i ja kao autorice projekta prijavile smo projekt na eTwinning portalu. Projekt je odobrila agencija i tako smo počeli s radom.

Svakim danom se broj povećava i pridružuju nam se novi twinneri.

U projektu sudjeluju:OŠ Benkovac, Dječji vrtić Kaštela, Obrtničko-industrijske škola u Imotskom, OŠ Fužine, Gimnazija iz Poljske, OŠ Foča iz Bosne i Hercegovina, OŠ Klinča Sela, XI. Gimnazija, Zagreb, škola iz Italije, OŠ iz Litve

eTwinning je jedna od aktivnosti programa Erasmus+.

Erasmus+ najveći je program Europske unije za obrazovanje, osposobljavanje, mlade i sport te obuhvaća sve europske i međunarodne programe i inicijative Europske unije u području obrazovanja (opće obrazovanje, visoko obrazovanje, obrazovanje odraslih), osposobljavanja (strukovno obrazovanje i osposobljavanje), mladih i sporta.

www.eTwinning.net je portal namijenjen međunarodnoj suradnji i usavršavanju nastavnog i nenastavnog osoblja od predškolskog obrazovanja do srednje škole.

Sam portal www.eTwinning.net služi nastavnicima i njihovim učenicima za upoznavanje i suradnju s kolegama iz europskih škola.

Cilj projekta je da učenici osnovnih i srednjih škola, te djeca i roditelji iz dječjeg vrtića organiziraju različite radionice na kojima će izrađivati božićne i novogodišnje ukrase i čestitke, te prigodne poklone.

Organizirati će se mali božićni sajam gdje će se ti ukrasi prodati. Izrađene poklone i čestitke , te prikupljena sredstvima će se odnijeti u predbožićno vrijeme u dječje domove i slične ustanove na lokalnoj razini, a jedan dio prikupljenih sredstva će se donirati domu za djecu bez roditelja u Nazorovoj 49. u Zagrebu.

Svaka partnerska škola i vrtić ima istu ulogu, izrada ukrasa, prodaja i donacija sredstava jednoj udruzi iz svoga grada i domu u Nazorovoj.

**CILJEVI**

Sudjelovanjem u ovom projektu učenici će kroz timski rad naučiti izrađivati novogodišnje ukrase, pri čemu će se poticati maštovitost, inovativnost i kreativnost učenika i djece. Sudionici će komunicirati , kreirati digitalne resurse i koristiti informacijsko komunikacijsku tehnologiju.

Tijekom projekta učenici će :

* razviti osjećaj empatije i socijalnu osjetljivost za drugu djecu u nepovoljnom položaju
* promovirati humanitarne vrijednosti kroz radost darivanja, a da se ne očekuje ništa zauzvrat
* razviti vještine korištenja web 2.0 alata
* imati priliku komunikacije putem video konferencija
* razviti komunikacijske sposobnosti i vještine prilikom prodaje izrađenih radova
* povećati samopouzdanje i imati priliku osvijestiti važnost humanitarnog djelovanja i položaja djece bez roditelja

**RADNI POSTUPAK**

* Formirati projektne timove u školama i dječjim vrtićima.
* Dogovoriti aktivnosti sa dječjim vrtićima i školama uključenim u projekt.
* Sa partnerskim školama planiramo se što češće čuti i izmjenjivati iskustva u radu, predstavljati i pokazivati radove.
* Dogovoriti će se kalendar aktivnosti - izrada ukrasa do sredine studenog, prodaja u predbožićno vrijeme
* Upoznati djelatnike, djecu i učenike sa eTwinning platformom
* Educirati ih i uključiti ih u Twin Space.
* Educirati učenike kako koristiti ostale web 2.0 alate – Padlet, Linoit, Skype, emaze, Movie maker, te kako svoje radove ugraditi u Twin Space projekta
* Nabaviti potreban materijal za izradu novogodišnjih ukrasa.
* Educiratii kako istraživati preko pouzdanih stranica i izvora.
* Razmijeniti ideje i fotografije.
* Naučiti tehniku izrade novogodišnjih ukrasa
* Koordinirati aktivnosti koje će obavljati učenici.
* Sam kraj projekta i doniranje sredstava biti će dokumentirani pomoću navedenih web alata.

**OČEKIVANI REZULTATI**

Ovakav projekt djeluje motivirajuće na cjeloživotno učenje i stručno usavršavanje s ciljem poboljšanja, unaprjeđivanja, moderniziranja i osvježavanja svakodnevnog rada, poboljšanja školskih projekata, integriranja u rad s učenicima i ostalim kolegama iz škola i vrtića, pa i šire. Očekuje se da će svi sudionici uključeni u projekt steći nove vještine i znanja, a poseban je naglasak na uspostavi suradnje između odgojno-obrazovnih ustanova iz raznih dijelova naše zemlje, te unaprijediti međuučeničke, kao i međuljudske odnose, kroz timski rad i javno djelovanje.

U konačnici se promovira eTwinning platforma, koja je sve to i omogućila.

Kod djece ćemo osvijestiti socijalnu problematiku na koju nailaze djeca bez odgovarajuće roditeljske skrbi i potaknuti ih na aktivnu ulogu u društvu u kojem žive.

Učenici će usvojiti nove vještine i znanja kroz povezivanje raznih predmeta, a u svrhu realizacije projekta.

Po završetku projekta se očekuje zadovoljstvo postignutim, kako kod djece i učenika, tak i kod učitelja, odgojitelja i roditelja.

8.a razred i ja odabrali smo „Društvo naša djeca, Pregrada“ kao ustanovu na lokalnoj razini kojoj ćemo uz dom u Nazorovoj donirati sredstva.